Historias del Atletismo en Asturias
#000002
Made by kÖs. Costura anclada a la tierra
#000009
El deporte en Creta (introducción)
#000017
El territoriu actual d’Asturies guarda muncha relación colo que ye la Provincia Eclesiástica d’Uviéu y la so diócesis. Esta provincia algama dende’l ríu Eo hasta’l valle de Mena (Les Asturies) y pel sur comprende tamién los obispaos de Lleón y Astorga, formando toos estos territorios l’Archidiócesis d’Uviéu. La diócesis festeya Santa Olaya, Euloxu y Lucrecia, La Mercé, Les Reliquies, San Torcuatu y Cuadonga.Ye Alfonsu II, rei d’Asturies, el que crea l’Obispáu y diócesis d’Uviéu nel añu 802 como capital y sede primada del reinu, nomando a Adulfo como primer obispu. Yá so padre, Fruela I, edificara al llau del conventu San Vicente un palaciu real n’Ovetao, onde nació Alfonsu II y que realzará cola construcción d’una catedral a San Salvador y otra ilesia-panteón de Santa María. P’afitar esta principal sede obispal convoca’l Primer Conciliu d’Uviéu nel 802 proclamándose a Ovetao como sede metropolitana de toles diócesis del Reinu d’Asturies, ratificada pol papa Xuan VIII. A esti conciliu acudieron tolos obispos de les sedes del reinu, creaes o restauraes yá pola Monarquía asturiana: Tui, Viséu, Lamego, Astorga, Iria, Lleón, Palencia, Oca y Lugo que dende que se conquistara a los moros por Alfonsu I yera representante de Braga. Los obispos nomábalos el rei y yeren persones de l’alta nobleza asturiana mui cercanes al monarca pues facíen funciones polítiques. La ilesia d’Uviéu recibía xeneroses donaciones siendo refuxu d’aquellos obispos qu’afuxíen de les destrucciones mores nel Dueru. Alfonsu II crea les llendes territoriales del obispáu d’Uviéu, la diócesis, desllendándola pel occidente nel cursu enteru del ríu Eo cola de Lugo y pel sur colos obispaos d’Astorga, Lleón, Palencia y Oca. Asina la mitra d’Uviéu algama tola fastera norte del reinu de peñes al mar dende l’Eo hasta Guipuzcua. Pero Alfonsu II necesita reforzar esta difícil parte oriental del reinu asturianu, el condáu d’Álaba, ente los ríos Nervión, Deba y Ebru, y siendo él fíu d’una alabesa crea nel 804 un segundu obispáu: Veleya, nel ríu Zadorra, una antigua ciudá romana abandonada y repuéblala afitando asina’l so control políticu sobre’l confin alabés. Hacia 881 n’época d’Alfonsu III los moros destruyen Oca y Veleya y esti obispáu treslládase cerca a un ablugu más seguru, a la ilesia de Santa María de Valpuesta que ya’l rei Aureliu dotara nel 773 con fueru propiu. Asina, l’obispáu de Veleya foi el segundu obispáu asturianu creáu por Alfonsu II nel so reinu que depués treslládase pa Valpuesta. Esta diócesis de Valpuesta va tener por llende occidental a la d’Uviéu nel ríu Miera. La diócesis d’Uviéu durante sieglos govierna los territorios ente los ríos Eo y Miera, esto ye, l’Asturies d’Uviéu y de Santiyana, Les Asturies de la Mitra d’Uviéu. La ilesia d’Uviéu recibía xeneroses donaciones siendo refuxu d’aquellos obispos qu’afuxíen de les destrucciones mores nel Dueru. Nel sieglu XII l’obispu Pelayu lluchó contra’l nuevu obispáu de Burgos pa defender el territoriu d’Uviéu frente a les ambiciones burgaleses que queríen apropiase indebidamente d’Asturies de Santiyana como al final sucedió. Uviéu defendió la potestá de la so sede como primada frente a les reconquistaes de Toledo o Braga. Los papes reconocieron grandes ventayes a la diócesis d’Uviéu como la d’exención de Pascual II en 1105 pol qu’Uviéu foi diócesis exenta, dependiente directamente de Roma, estatus que remaneció hasta’l Concordatu de 1851 que rompió esta trayectoria d’independencia faciéndola sufragánea de la d’Iria-Compostela hasta 1954 que llueu de perder territorios históricos ovetenses nel altu Navia-Eo (l’arcedianatu asturianu de Burón) y otros en Lleón, Zamora, Santiyana y Astorga, torna ser sede metropolitana y Provincia Eclesiástica propia como siempre lo fuera.La Mitra d’Uviéu entama n’Uviéu el primer Hospital Xeneral d’Asturies en 1093 nel antigu palaciu real d’Alfonsu III, l’Hospital de San Xuan. Nel sieglu XIV l’obispu recibe de Xuan I el condáu de Noreña. Les importantes reliquies, pelegrinos, monasterios, importantes tumbos como’l Llibru de los Testamentos Reales y grandes territorios propios como tamién yeren los de Benavente o Cartes contribuyeron a la bayura de la diócesis que nesti sieglu escomienza la construcción d’una nueva catedral gótica sobre la d’Alfonsu II que se remató en 1556. Hasta esti sieglu Uviéu tenía incluso una liturxa propia. Nel XVIII edifícase un nuevu panteón de los reis d’Asturies y créase un nuevu obispáu en Santander esgayáu de Burgos tornando esa diócesis, xunto coles d’Astorga y Lleón a formar toes elles el territoriu de la Provincia Eclesiástica d’Uviéu que tenemos anguañu como Archidiócesis Metropolitana d’Uviéu.
#000020
Miranda del Douro, onde l’asturianu sí ye oficial
#000021
Toponimia asturiana de La Pernía
#000022
Güerta tengo y no la atiendo, o sí
#000028